**Veteranski centri - korisnici**

From Korisnici on 2024-08-20 09:04

Details Headers

Poštovani,

Veteranski centri osmišljeni su kao rehabilitacijski centri za hrvatske branitelje i njihove obitelji te pružaju mogućnost korištenja usluga kroz program smještaja ili boravka, ali bolest nije uvjet. Program smještaja podrazumijeva korištenje usluga Veteranskog centra 24 sata dnevno u trajanju do 20 dana, a zahtjev korisnik podnosi na obrascu „Smještaj“. Program boravka podrazumijeva korištenje usluga Veteranskog centra za vrijeme cjelodnevnog ili poludnevnog boravka. Poludnevni boravak može trajati do 6 sati dnevno, a cjelodnevni boravak može trajati od 6 do 10 sati dnevno.

Programom boravka nije obuhvaćeno noćenje u centru. Zahtjev za korištenje programa boravka, korisnik podnosi na obrascu „Boravak“. Postupak ostvarivanja prava na korištenje usluga rehabilitacije u Veteranskom centru pokreće se po zamolbi korisnika, a dostavlja se Veteranskom centru e-mailom korisnici@veteranskicentar.hr ili poštom / osobno na adresu Park Stara Trešnjevka 4, 10 000 Zagreb.

Uz ispunjen obrazac svaki korisnik treba priložiti: - presliku osobne iskaznice - potvrdu o zdravstvenom stanju od liječnika obiteljske medicine na kojoj se nalazi popis dijagnoza s MKB kodom i nazivom dijagnoza i - noviju, odnosno relevantniju medicinsku dokumentaciju koju posjeduje O statusu predmeta odlučuje stručno Povjerenstvo na sjednici koja se uobičajeno održi 8 do 10 tjedana od dana primitka dokumentacije.

U slučaju odobrenja zamolbe, kontaktirat će Vas kolege iz podružnice Veteranskog centra koju Vam je dodijelilo Povjerenstvo te ćete s njima dogovoriti termin rehabilitacije, a u slučaju odbijanja zamolbe zaprimit ćete Odluku o odbijanju s razlogom odbijanja na adresu prebivališta. Sve informacije možete pronaći i na sljedećoj poveznici: <https://veteranskicentar.hr/kako-postati-korisnik/>.

Srdačan pozdrav,

Veteranski centar Park stara Trešnjevka 4, 10000 Zagreb Telefon: 01 3658 050 E-pošta: korisnici@veteranskicentar.hr www.veteranskicentar.hr